**Informasjonsbrev fra styret januar 2020**

* Først og fremst godt nytt år - og takk til alle som kom på pølser og gløgg og oppstart av 90-årsjubileet vi har på Solvang 4 i år. Hadde du ikke muligheten 1.januar - så blir det flere sjanser til å jubilere sammen med gode med-kolonister i år. For eksempel blir det..
* **ESC-fest på Felleshuset 16.mai**! Vi tar frem glitter og stas og viser internasjonal Melodi Grand Prix-finale på storskjerm. Detaljene kommer etter hvert – men kryss av i kalenderen allerede nå.
* En annen dato alle kan merke seg allerede nå, er 30.april. Da forfaller årsregningen. Fakturaen kommer i postkassa på hytta i begynnelsen av april. **Vær så snille å overhold betalingsfristen:** Styret bruker altfor mye tid og krefter på å purre de som ikke betaler innen fristen – la oss slippe det i år.
* Det store spørsmålet hvert år er selvfølgelig NÅR vi skrur på vannet. Vi prøver oss i år på **lørdag** **4.april**. Det betyr at vi med flaks og godt vær kan ha vann på hyttene i påsken. Ulempen er at noen kan ha reist på påskeferie og ikke har anledning til å være der når det skrus på, noe vi jo anbefaler. Hvis det viser seg at 4.april er for tidlig, venter vi til 18.april før vi prøver igjen.
* Har du planer om å selge hytta? Det forrige styret vedtok nye rutiner for salg av hyttene: Det betyr at du, som før, må melde fra skriftlig til styret innen 1.mai. Ny, fast rutine er at det blir taksering den andre søndagen i mai, i år er det altså 10.mai. Deretter har takstkomiteen én uke på seg, og styret behandler taksten 18.mai - for så å sende den til eier.
* Oslokretsens årsmøte blir 1.april. Foreningens Solvangs (tidl SU) årsmøte er 12.mai - mens vårt eget ekstraordinært årsmøte/vårmøte blir på **Felleshuset 26.april kl 12.**
* Husk at du alltid kan ta kontakt med styret på epost: solvang4@kolonihager.no